3) Neemelo tabamus tõi tahtmatult meelde Flora ja Levadia esimese tänavuse heitluse. Toona pidi Igor Prins vahetama varakult välja Maksim Podholjuzini - nooruk ei saanud hakkama ja Flora pääses juhtima. Vladislav Ivanov tuli asemele, Konstantin Nahk viigistas penaltist ja Neemelo lõi võiduvärava. Eile kadus pildilt Igor Subbotin. Prins asendas ta taas Ivanoviga ning teise poolaja alguses Neemelo - temagi vahetusmees - viigistas. Kõik läheb omasoodu, oli küllap paljude tahmatu mõte, ja taas tuleb hakata  Levadiale ja Prinsi vaistule ülistust laulma.